הגדת הרבי מחב"ד

הגדת הרבי מחב"ד (שמה המלא: הגדה של פסח - עם לקוטי טעמים ומנהגים) היא הגדה של פסח שמהדורתה המקורית נכתבה ונערכה על ידי הרב מנחם מנדל שניאורסון, והודפסה לראשונה בשנת תש"ו (1945). ההגדה כוללת מקורות לנוסח ההגדה של חב"ד שערך רבי שניאור זלמן מליאדי בסידורו, טעמים לנוסח שבחר, מנהגי חב"ד ומנהגי 'בית הרב' בנוסף לפירוש ההגדה - מציאת מקורות, ביאורי קטעים, דקדוקי נוסח, ענייני חג הפסח ועוד.

==על ההגדה==
ההגדה יצאה לאור לראשונה בסביבות חג הפסח תש"ו. בהוצאה הראשונה הכילה ההגדה ארבעים ושבעה עמודים. גוף ההגדה בא בעמוד הימני וממולו ה'לקוטים' והמנהגים. במשך כל כמה שנים יצאה לאור מחדש בהוספת קטעים חדשים להגדה. ההוספות שולבו בסוף הספר. בשנת תשל"ג, שולבו ההוספות בתוך גוף ההגדה.

במהלך השנים - לאחר שהצטברו ביאורים רבים, גם בשיחותיו של הרבי על ההגדה. יצאה לאור ההגדה, עם הוספת 'ביאורים' מתורתו של הרבי. הוצאה זו אף קיבלה שם חדש "הגדה של פסח - עם לקוטי טעמים מנהגים וביאורים".

ההגדה הודפסה גם במהדורה עם פענוח מראי המקומות על מנת שהקורא יוכל ללמוד את ההערות בלי לפתוח את הספרים. הוצאה זו נקראת "הגדת הרבי".

הרב שלמה יוסף זוין כתב עליה .

החוקר והבלשן מאיר מדן כתב: .

==מבנה ההגדה==

רבי מנחם מנדל שניאורסון קרא לביאורו להגדה 'ליקוטי טעמים ומנהגים', מכיוון שהם בעיקר ליקוטי רעיונות מספרי הלכה והגדות בקשר להלכות הפסח והגדה, ומנהגים על סדר הפסח ובראשם:
# מציאת המקור של קטעי ההגדה בתורה או בדברי חז"ל, וציון מקור לפסוקים המופיעים בתוך הקטע עצמו.
# ביאור השינויים הקיימים בין הנוסח בהגדה לבין המקורות, במקומות שונים.
# בירור נוסחאות שונות וטעמיהן, והטעם לנוסח שבו בחר האדמו"ר הזקן.
# מקורות לדינים שמובאים בשולחן ערוך הרב או בספרי הקבלה.
# טעמי הדינים, ודיוקים בלשון האדמו"ר הזקן.
# מנהגי חב"ד ומנהגי 'בית הרב' – וטעמיהם.
# בירורי שאלות המתעוררת במהלך לימוד ההגדה.
# בירור חילוקי הדינים בנושאים השונים הקשורים לליל־הסדר, לדוגמה: הטעם שאין מברכים "וציוונו לספר ביציאת מצרים" ועוד.
# שיחות המבארות את ענינו של החג.
ההגדה מתאפיינת בדיוק רב, כאשר בבחירת המילים המדויקת, בסדר הבאת מראי המקומות ובבחירה על איזה מקור להסתמך טמונה כוונה המסייעת להבין את ההגדה.

לאורך השנים עסקו כמה מגדולי רבני חב"ד בדיוק, דקדוק וביאור ההגדה. את החידושים היסודיים בהגדה גילה הרב עזרא שוחט<ref>[https://drive.google.com/file/d/1eYrhtCGgiwK7TsMCN4etOiL4ATks5dSF/view?usp=sharing מקבץ מביאוריו ודיוקיו של הרב שוחט בהגדת הרבי]</ref>, כשבכך סלל דרך בפני מדייקים נוספים כמו הרב שלום שפאלטר<ref>[https://drive.google.com/file/d/1LCi9QMItrjzOuXRLvSnFsAvWFAqKVC0Z/view?usp=sharing שערי שלום על הגדה של פסח]</ref>, הרב שלום דובער לוין ועוד.

בקובצי הערות וביאורים של חסידי חב"ד, מרבים לעסוק בדיון בדברי הרבי בהגדה ומדקדקים בכל מילה שבה.

== מהדורות נוספות ==
ההגדה יצאה במספר מהדורות שונות.

* ההגדה המורחבת - שני כרכים, הכוללים, מלבד ההגדה המקורית שחיבר הרבי את מנהגי חג הפסח מספר המנהגים; לקט מכתבים שכתב הרבי לאורך השנים ויש בהם ביאורים על נוסח ההגדה; פירושים וביאורים שהשמיע הרבי לאורך השנים על ההגדה. בכרך השני הודפסו שיחות ומכתבים מהרבי בקשר לחג הפסח, שיחות שאמר הרבי על סיום מסכת פסחים ועוד. בהוצאת קה"ת, תשמ"ו
* הגדה מפוענחת - הטקסט מנוקד, ומראי המקומות והציונים מפוענחים ומובאים בהרחבה. בהוצאת קה"ת, תשס"ז
* הגדת 'היכל מנחם - הגדה המבארת, מנגישה ומרחיבה את לשונו של הרבי בהגדה המקורית. בעריכת הרב מנחם מענדל קפלן, בהוצאת היכל מנחם ירושלים.
* הגדת דברי שלום - ביאור, השוואות והרחבות להגדה, מאת הרב שלום דובער לוין.
* בשנת תשפ"א הודפסה "הגדה של פסח עם פירוש דברי מנחם". מהדורה זו משלבת בפירוש אחד את דברי הרבי בפירושו להגדה יחד עם פירושים נוספים שאמר במשך השנים. ערוכה בתמציתיות ובשפה קצרה. נכתבה על ידי הרב יוסף ביינדמן

==לקריאה נוספת==
* הרב עזרא שוחט, [https://drive.google.com/file/d/1eYrhtCGgiwK7TsMCN4etOiL4ATks5dSF/view?usp=sharing דיוקים וביאורים בהגדה של פסח]
* הרב שלום שפלטר, [https://drive.google.com/file/d/1LCi9QMItrjzOuXRLvSnFsAvWFAqKVC0Z/view?usp=sharing שערי שלום על הגדה של פסח עם לקוטי טעמים ומנהגים]
* הרב שלום דובער לוין, הגדה של פסח עם לקוטי טעמים ומנהגים עם ביאור "דובר שלום", הוצאת ספרים קה"ת, תשע"ח
* [https://forum.otzar.org/download/file.php?id=116830 אוצרות ההגדה], אוצרות מתוך הגדת הרבי, בהוצאת מכון אור החסידות
* הרב יוסף ישעיה ברוין, [https://asktherav.com/wp-content/uploads/2019/10/%D7%91%D7%90%D7%AA%D7%A8%D7%90-%D7%93%D7%A8%D7%91-%D7%93.pdf ביאורים על ההגדה של הרבי], בעניין כורך, מרור, אפיקומן
* הרב משה שילת, שווה לכל נפש - הגדה של פסח, הגדת הרבי מחב"ד עם ביאורי חסידות בלשון עברית עכשווית, בהוצאת מעיינותך, תשפ"ג
*ישראל נחמן לרנר, "כללי הגדה", "התמים" גיליון מח, ניסן תשע"ח
*שמעון ויצהנדלר, "הגדת רבן של ישראל - סקירה ממצה על מהותה של ההגדה בכלל והגדת הרבי בפרט", פורסם בספר הגדת הרבי, הוצאת מכון תורת מנחם תשס"ו (2006)

==קישורים חיצוניים==
* בסיס המהדורה המקורית, [http://chabadlibrarybooks.com/15765 פורמט ספר], אתר שיתופי של "ספריית חב"ד" עם "היברו בוקס".
* מהדורה מורחבת, שני חלקים, [http://chabadlibrarybooks.com/15703 חלק א], [http://chabadlibrarybooks.com/15608 חלק ב] - פורמט ספר, אתר שיתופי של "ספריית חב"ד" עם "היברו בוקס".
*[https://www.chabadlibrary.org/books/admur/hgshp/index.htm ההגדה בפורמט טקסט] באתר ספריית חב"ד
* התכתבות עם הרב זוין - מכתבי רבי מנחם מנדל שניאורסון לרב שלמה יוסף זוין, מתוך חליפת מכתבים תורנית שניהלו בנושא ההגדה ונדפסו בסדרה אגרות קודש; [https://www.chabadlibrary.org/books/admur/ig/2/295.htm כרך ב' עמוד רמ"א, אגרת רצה], [https://www.chabadlibrary.org/books/admur/ig/2/308.htm כרך ב' עמ' רס, אגרת שח], [https://www.chabadlibrary.org/books/admur/ig/15/5360.htm כרך ט"ו, עמ' ל"ט, אגרת ה'שס]
* מכתב הרבי לחסיד המקובל הרב מנחם זאב גרינגלס, שהפנה לרבי שאלה על ההגדה מאת המקובל הירושלמי ישעיה אשר זליג מרגליות, [http://chabadlibrarybooks.com/pdfpager.aspx?req=15895&st=&pgnum=183&hilite= אגרות קודש כרך י"א עמ' קסו]

==הערות שוליים==

קטגוריה:ספרי מנחם מנדל שניאורסון
חב"ד
קטגוריה:ספרי 1946